b'\n_START_ARTICLE_\n\xc5\xa0ventojo Angelo pilis\n_START_PARAGRAPH_\nAdriano mauzoliejus (labiau \xc5\xbeinomas kaip \xc5\xa0ventojo Angelo pilis) yra cilindro formos antikos laik\xc5\xb3 statinys Romos centre. Mauzoliejaus statyba buvo inicijuota 14-to Romos imperatoriaus Publijaus Elijaus Trajano Adriano ir jo \xc5\xa1eimos nari\xc5\xb3. B\xc5\xabtent \xc5\xa1iame mauzoliejuje yra palaidotas Adrianas, jo \xc5\xa1eima bei v\xc4\x97lesni \xc4\xafp\xc4\x97diniai. V\xc4\x97liau mauzoliejus buvo popie\xc5\xbei\xc5\xb3 tvirtov\xc4\x97 ir reprezentacin\xc4\x97 b\xc5\xabstin\xc4\x97, taip pat belaisvi\xc5\xb3 kalinimo vieta. \xc5\xa0iuo metu \xc4\x8dia \xc4\xafsik\xc5\xabr\xc4\x99s muziejus._NEWLINE_Dvyliktame am\xc5\xbeiuje mauzoliejus pavadinamas \xc5\xa0v. Angelo pilimi. Tai yra susij\xc4\x99 su legenda, pagal kuri\xc4\x85 590\xc2\xa0m. popie\xc5\xbeiaus \xc5\xa1v. Grigaliaus I surengtos procesijos dalyviams, maldavusiems Mergel\xc4\x99 Marij\xc4\x85 gelb\xc4\x97ti miest\xc4\x85 nuo maro, pasirod\xc4\x99s angelas ir, nusileid\xc4\x99s ant pilies vir\xc5\xa1\xc5\xabn\xc4\x97s, \xc4\xafki\xc5\xa1o kalavij\xc4\x85 \xc4\xaf mak\xc5\xa1t\xc4\xaf. Tai buvo dievi\xc5\xa1kos malon\xc4\x97s \xc5\xbeenklas. V\xc4\x97liau vir\xc5\xa1 pilies buvo pastatyta angelo skulpt\xc5\xabra.'